OzLabs/hebrew-wiki-articles huggingface dataset:
Loituma

Loituma, מפינית (תעתיק: לויטומה) היא רביעייה פינית, שחבריה משלבים את המוזיקה המסורתית הפינית עם צלילי הקנטלה. לויטומה נבחרה להרכב השנה בפסטיבל המוזיקה העממית בקאוסטינן לשנת 1997.

==היסטוריה==
גלגולה הראשוני של הלהקה היה בסתיו 1989 כשיבצעו שיר בשם "Jäykkä Leipä" ("לחם נוקשה"). ההרכב המקורי כלל את הזמרות סנה קורקי-סוניו וטלו פולאסטו, שעזבו אחר כך לשוודיה כדי להצטרף ללהקת ה"הדנינגרנה".

לאורך השנים, הלהקה החלה להתמיד במסורת הפינית בביצוע שיריה, ושילבה סגנונות מגוונים בשיריה. אחת מאבני היסוד של המוזיקה שביצעה היה הפולקה, באמצעותו מועברים הסיפורים והתחושות המרכיבים את ההיבטים של המורשת הפינית, בעזרת מוזיקאי הליווי מרטי פוקלה וטויבו אלספאה. אבן יסוד נוספה בסגנונה של לייטומה והיא כלי עממי פיני בשם קנטלה, המוצג בדרכים מגוונות בהקלטותיהם.

חברי לייטומה מלחינים או כותבים את המנגינות בעצמם, אך לעיתים קרובות משתמשים באלתור. מילים רבות בשיריהם מגיעות ממקורות רבים, כולל שני מקורות מסורתיים עיקריים: הקאלוואלה, האפוס הלאומי של פינלנד; והקנטלטר. הלהקה שרה אך ורק בפינית.

לויטומה זכתה לפופולריות רבה בשנת 2006, כאשר הופץ סרטון של "נערת הלויטומה" (הידוע גם בשם "Leekspin"), אנימציית פלאש לולאתית של ילדת האנימה "אוריהימה אינאו" מסדרת האנימה "Bleach" המסובבת כרישה בידה, סרטון זה זכה לפופולריות רבה וכשברקע מתנגן השיר "Ievan polkka" מאלבום הבכורה של לויטומה משנת 1995 (Things of Beauty). הסרטון הפך בין לילה לתופעה אינטרנט וקליפ השיר נהנה עד מהרה מפופולריות מוחלטת כרינגטון לטלפון.
==חברי הלהקה==
* סארי קאורנן (Sari Kauranen)
* אניטה להטלוה (Anita Lehtola-Tollin)
* טימו ואננן (Timo Väänänen)
* האני-מארי אוטרה (Hanni-Mari Autere)
==דיסקוגרפיה==
* "Things of Beauty", (יצא לאור בפינלנד בשנת 1995, בארצות הברית בשנת 1998).
* "In Moonlight", (יצא לאור בפינלנד בשנת 1998, בארצות הברית בשנת 1999).
==ראו גם==
* Ievan polkka
* Säkkijärven polkka

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רביעיות מוזיקליות
קטגוריה:להקות א-קפלה
קטגוריה:להקות שהוקמו בשנת 1989
אגיינסט אול אודס (2010)

{| class="wikitable" align="left"
|-
! colspan="3" align="center" | אגיינסט אול אודס (2010)
|-
! colspan="3" align="center" <small>הפוסטר הרשמי של האירוע בכיכובם של האלק הוגאן,קורט אנגל, מיק פולי ו-AJ סטיילס</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 14 בפברואר 2010
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
| align="center" |סיסמה פרסומית || colspan="2" align="left" | The countdown to Lockdownbegins
|-
! colspan="3" | סדרת אירועי שלם וצפה של TNA
|-
|align="center"|ג'נסיס
|align="center"|אגיינסט אול אודס(2010)
|align="center"|דסטיניישן X
|-
! colspan="3" align="center" | סדרת אירועי אגיינסט אול אודס
|-
|align="center"|2009
|align="center"|אגיינסט אול אודס(2010)
|align="center"|2011
|}
אגיינסט אול אודס (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-14 בפברואר 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי אגיינסט אול אודס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, דיאנג'לו דינרו ניצח את מר אנדרסון וזכה בטורניר 8 קארד סטאד. עוד ברשימת הקרבות, AJ סטיילס ניצח את סמואה ג'ו ושמר על אליפות העולם במשקל כבד של TNA בקרב ללא פסילות בו אריק בישוף שימש כשופט המיוחד, והנאסטי בויז (בריאן נובס וג'רי סאגס) ניצחו את Team 3D (בראדר ריי ובראדר דיבון) בקרב זוגות.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || דיאנג'לו דינרו ניצח את דזמונד וולף (עם צ'לסי) || קרב במסגרת הסיבוב הראשון של טורניר 8 קארד סטאד || 07:39
|-
| 2 || מאט מורגן ניצח את הרננדז || קרב במסגרת הסיבוב הראשון של טורניר 8 קארד סטאד || 08:50
|-
| 3 || מר אנדרסון ניצח את קורט אנגל || קרב במסגרת הסיבוב הראשון של טורניר 8 קארד סטאד || 09:44
|-
| 4 || אביס ניצח את מיק פולי || קרב ללא פסילות במסגרת הסיבוב הראשון של טורניר 8 קארד סטאד || 07:40
|-
| 5 || הנאסטי בויז (בריאן נובס וג'רי סאגס) ניצחו את Team 3D (בראדר ריי ובראדר דיבון) || קרב זוגות || 10:39
|-
| 6 || דיאנג'לו דינרו ניצח את מאט מורגן || קרב במסגרת שלב חצי הגמר של טורניר 8 קארד סטאד || 08:20
|-
| 7 || מר אנדרסון ניצח את אביס || קרב במסגרת שלב חצי הגמר של טורניר 8 קארד סטאד || 08:07
|-
| 8 || AJ סטיילס (א) (עם ריק פלייר) ניצח את סמואה ג'ו || קרב ללא פסילות על אליפות העולם במשקל כבד של TNA (אריק בישוף שימש כשופט המיוחד)קרב זה היה קרב פדיית מזוודת Feast or Fired של ג'ו || 21:26
|-
| 9 || דיאנג'לו דינרו ניצח את מר אנדרסון || קרב במסגרת שלב הגמר של טורניר 8 קארד סטאד || 15:56
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

===טורניר 8 קארד סטאד===

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
וסטפול וטלמרק

וסטפול וטלמרק () הוא המחוז הדרומי ביותר במזרח נורווגיה, המורכב משני המחוזות טלמרק ווסטפול.<ref name=":0"></ref> בירת המחוז היא סקיאן, שהיא גם העיר הגדולה ביותר במחוז. אף על פי שסקיין היא בירת המחוז, מקום מושבו של מושל המחוז הוא טונסברג.<ref></ref> המחוז גובל במחוזות ויקן, וסטלן, רוגלנד ואגדר.

מחוז טלמרק הצביעה נגד מיזוגו עם מחוז וסטפול, על סמך כך שאין לשני המחוזות שום דבר משותף ואינם דומים לא מבחינה חברתית ולא מבחינה תרבותית, מבחינה גאוגרפית ומבחינה פוליטית. עם זאת, בית המשפט הגדול הכריע ב-7 בינואר 2018 בעד מיזוג המחוזות, והמיזוג נכנס לתוקף ב-1 בינואר 2020.

== היסטוריה ==
המחוז משני המחוזות טלמרק ווסטפול, שההיסטוריה שלהם שונה ונפרדת.

שני המחוזות הוקמו בשנת 1919.<ref></ref>

=== תהליך המיזוג ===
מיזוג אפשרי של המחוזות נדון זה מספר שנים. מחוז טלמרק הצביע באפריל 2017 נגד המיזוג לעומת מחוז וסטפול שהצביעה בעד המיזוג. בית המשפט הגדול החליט על מיזוג בין שני המחוזות בשנים 2017–2018 והמחוזות מוזגו ב-1 בינואר 2020.<ref></ref>

מאחר שמוזגה וסטפול בכוח עם טלמרק, החליטה עיריית סוולוויק שבוסטפול להצביע למיזוג עם עיריית דראמן שבויקן, מה שיוביל את סוולוויק לעזוב את מחוז וסטפול ולהצטרף למחוז ויקן החדש.<ref></ref>

==כלכלה==
על אגם בנדק שבמחוז נבנתה תחנת כוח הידרואלקטרית מהגדולות בצפון אירופה בהספק כולל של 440 מגוו"ט.

== נפות ==
במחוז 23 נפות בסך הכל<ref name=":0" />

== ראו גם ==
* וסטפול
* טלמרק
* מחוזות נורווגיה
* מזרח נורווגיה
* אגם פירס

== קישורים חיצוניים ==

* 

== הערות שוליים ==

קטגוריה:נורווגיה: מחוזות
קטגוריה:מזרח נורווגיה: מחוזות
Cilvia Demo

Cilvia Demo הוא אלבום הבכורה של הראפר האמריקאי אייזיאה רשאד. האלבום יצא לאור ב-28 בינואר 2014, על ידי חברת התקליטים טופ דואוג אנטרטיינמנט. באלבום הופעות אורח של ג'ין דאו, מייקל דה וינצ'י, וכן חבריו ללייבל טופ דואוג סיזה, סקולבוי קיו וג'יי רוק. בהפקת האלבום השתתפו מפיקים כגון רוס וגה, מר קרמרק, ג'וזף ל'אטרנג'ר, בלאק מטאפור, דה אנטידוט, פארהוט, כריס קאלור, די סנדרס וחבר ה-Digi+Phonics סאונווייב.

האלבום זכה לשבחים ממבקרי המוזיקה. הוא נכלל ברשימות האלבומים הטובים ביותר לשנת 2014 מטעם מבקרים ופרסומים שונים. האלבום הופיע במצעד הבילבורד 200 לראשונה במקום ה-40, ונמכר ב-8,500 עותקים בשבוע הראשון לצאתו.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2014
קטגוריה:אלבומי היפ הופ
קטגוריה:אלבומי חברת טופ דואוג אנטרטיינמנט
The Sun's Tirade

The Sun's Tirade הוא אלבום האולפן השני של הראפר האמריקאי אייזיאה רשאד.<ref name="Rap-Up"></ref> האלבום יצא לאור ב-2 בספטמבר 2016, והוא הפרויקט השני של רשאד בחברת התקליטים טופ דואוג אנטרטיינמנט, לאחר המיני-אלבום משנת 2014, Cilvia Demo, שזכה לשבחים ממבקרי המוזיקה.

== רקע והפקה ==
האלבום, שהוקלט בתקופה בה חווה רשאד מאבקים עם דיכאון והתמכרות, כולל נימה רפלקטיבית ומודעת עם הפקה שלוקחת השפעה מהיפ הופ, טראפ, טריפ הופ, מוזיקת נשמה וג'אז. האלבום מכיל הופעות אורח של סיר, זקארי, קנדריק לאמאר, דיקון בלוז, קארי פו, סיד דה קיד, ג'יי רוק וסיזה. בהפקת האלבום השתתפו מפיקים שונים, בהם מייק ויל מייד איט, די סנדרס, קאם אובי, ג'יי LBS, האנטידוט וכריס קלור.

==הצלחה וביקורת==
האלבום זכה לשבחים ביקורתיים מצד מבקרי המוזיקה והופיע ברשימות רבות של האלבומים הטובים ביותר לשנת 2016 מטעם מפרסמים שונים.<ref name="metacritic.com">http://www.metacritic.com/music/the-suns-tirade/isaiah-rashad</ref> האלבום הופיע לראשונה במצעד הבילבורד 200 במקום ה-17, ונמכר ב-19,000 עותקים בשבוע הראשון לצאתו.<ref name="HipHopDX"></ref> האלבום נתמך על ידי הסינגל הראשי שזכה לשבחי הביקורת, "Free Lunch".

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2016
קטגוריה:אלבומים שהופקו על ידי דייב פרי
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי פרנק דוקס
קטגוריה:אלבומי היפ הופ
קטגוריה:אלבומי חברת טופ דואוג אנטרטיינמנט
ג'ון רוז

ג'ון ויליאמס רוז (באנגלית: John Williams Rose; נולד ב-23 בפברואר 1965) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת טנסי. רוז, חבר המפלגה הרפובליקנית, נבחר לראשונה בבחירות 2018, וטרם כהונתו בקונגרס היה נציב החקלאות בממשלת טנסי.

== ביוגרפיה ==
רוז נולד וגדל בעיר קוקוויל (Cookeville) שבטנסי. הוא בעל תואר אקדמי בכלכלה חקלאית מהאוניברסיטה הטכנולוגית של טנסי, השוכנת בעיר הולדתו. כמו כן, הוא מוסמך באותו המקצוע מאוניברסיטת פרדו ובעל תואר שני במשפטים מאוניברסיטת ואנדרבילט שבנאשוויל. רוז נמנה בין מייסדי החברה "Transcender Corp". באוקטובר 2000 נמכרה החברה ב-60 מיליון דולר אמריקני. הוא גם הבעלים והנשיא של "בוסטון סופטוור", המכשירה אנשים המתמקצעים בטכנולוגיית מידע. ב-1 באוגוסט 2002 החל את כהונתו כנציב החקלאות בממשלה המדינתית של טנסי, לאחר שמונה בידי המושל דון דנקוויסט . כהונתו תמה ב-18 בינואר 2003.

ב-2 באוגוסט 2018 ניצח רוז בבחירות המקדימות שנערכו במפלגה הרפובליקנית לייצוג מחוז הקונגרס השישי של טנסי בבית הנבחרים של ארצות הברית. נציגת המחוז המכהנת דיאן בלאק עזבה את הקונגרס כדי להתמודד לתפקיד מושל טנסי. ביום הבחירות הכלליות, 6 בנובמבר, גבר על דון בארלו, מועמד המפלגה הדמוקרטית, וגרף למעלה מ-70% מקולות הבוחרים. לאחר השבעתו לתפקיד עם התכנסות הקונגרס ה-116 של ארצות הברית, שכר את חבר הקונגרס לשעבר ואן הילרי כראש הסגל שלו.

בדצמבר 2020 נמנה רוז בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

רוז ורעייתו, צ'לסי, נשואים מאז 2011 ומתגוררים בעיר קוקוויל. הוא מפעיל חווה חקלאית בבעלות משפחתית ביישוב טמפרנס הול, השוכן מערבית לקוקוויל. בשלהי 2019 ציפו השניים לתינוק, אך ב-30 באוקטובר אותה שנה עזב רוז את וושינגטון הבירה עקב כניסת רעייתו למצב חירום רפואי בעקבות ההיריון, וב-1 בנובמבר נפטר התינוק לאחר מספר שעות. בעקבות האבל, נעדר רוז מההצבעה על הדחתו של נשיא ארצות הברית דונלד טראמפ.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת פרדו
קטגוריה:בוגרי אוניברסיטת ואנדרבילט
קטגוריה:מזכירי מחלקות ממשל במדינות ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטנסי
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1965
אוכף פופובו

מפת האי סמית'. אוכף פופובו ממוקם ממוקמת במרכז הצד השמאלי, של הרביע הראשון מימין, בשורה העליונה של רביעי המפה.
אוכף פופובו (באנגלית: Popovo Saddle; בבולגרית: Поповска седловина) הוא אוכף ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של האוכף 1,550 מטרים מעל פני הים.

האוכף מחבר בין פסגת דרינוב שמצפון לו, לפסגת סבלייבסקי שמדרום לו.

האוכף מתנשא מעל קרחון אובץ' שממזרח לו, ומעל קרחון צ'ופרנה שמדרום-מערב לו.

== היסטוריה ==
=== גילוי ומיפוי האוכף ===

האוכף מופה לראשונה על ידי סוקרים בולגריים בשנת 2009, ובשנת 2010.

=== מקור השם ===

האוכף נקרא על שם העיירה פופובו, שבצפון-מזרח בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=136843 אוכף פופובו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.49051498413087,-62.95800020809579,15&?query=&?map_type=hybrid תצלום לוויין של אזור האוכף, תוך סימון אתרים נוספים באזור] באתר copernix
* [https://www.timeanddate.com/astronomy/@8520971 נתוני זריחת/שקיעת שמש/ירח עדכניים באוכף פופובו]
* [https://www.timeanddate.com/weather/@8520971 מזג אוויר נוכחי מעודכן באוכף פופובו]
** [https://www.timeanddate.com/weather/@8520971/ext תחזית מזג אוויר עדכנית ארוכת טווח עבור אוכף פופובו]
** [https://www.timeanddate.com/weather/@8520971/historic נתוני מזג אוויר היסטוריים עבור אוכף פופובו]
** [https://www.timeanddate.com/weather/@8520971/climate סטטיסטיקות מזג אוויר עבור אוכף פופובו]

== הערות שוליים ==

פופובו
פופובו
2021 בקניה

רשימת אירועים משנת 2021 בקניה.

== הנהגה ==
* נשיא: אוהורו קניאטה

== אירועים ==
מתמשך - מגפת הקורונה בקניה
* 8 בינואר
** מגפת הקורונה: 97,954 מקרים חיוביים מפרוץ המגפה. 17,283 חולים פעילים.<ref></ref>
** האומות המאוחדות תרמו לקניה כ-1.5 מיליון דולר למאבק בארבה.<ref></ref>
* 17 עד 22 באוגוסט - 2021 אליפות העולם באתלטיקה U20

== קישורים חיצוניים ==

== הערות שוליים ==

קניה
קטגוריה:שנים בקניה
חורשף (סוג)

חורשף (שם מדעי: Atractylis) הוא סוג במשפחת המורכבים.

תפוצתו תחומה לאזור אגן הים התיכון (דרום אירופה, המזרח התיכון, צפון אפריקה והאיים הקנריים).

בישראל מצויים שבעה מינים:<ref></ref> חורשף מצויץ, חורשף השבכה, חורשף חום-קשקשים, חורשף נאה, חורשף צהוב, חורשף קטן-קרקפות וחורשף מצרי.

==קישורים חיצוניים==

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מורכבים
2021 במולדובה

2021 במולדובה היא השנה בה מולדובה מציינת 30 שנים להקמתה.

== הנהגה ==
* נשיאת המדינה – מאיה סנדו
* ראש הממשלה – אאורליו צ'וקוי (ממלא מקום)
* ראש הפרלמנט – זינאידה גרצ'אני

== אירועים ==
* 13 בינואר – הנציבות הלאומית לבריאות הציבור אישרה את תוכנית החיסונים הלאומית נגד נגיף הקורונה.

:התוכנית מציגה שלושה שלבי חיסון: הראשון - המיועד לעובדי בריאות הציבור, והשני - המיועד לבני 60 ומעלה, אנשים פגיעים עם קשיים משותפים ועובדי ציבור, ואילו השלב השלישי והאחרון מכוון לכלל האוכלוסייה.

:הרשויות במולדובה מצפות שמערכת החיסונים הראשונה תגיע בסוף ינואר, עם אפשרות ממשלית החל מתחילת פברואר.<ref></ref><ref></ref>
* 25 בינואר – החלטת האספה הפרלמנטרית של מועצת אירופה מברכת על הניהול של הבחירות לנשיאות ב-2020, וקוראת לרפובליקה של מולדובה לשדרג את חקיקתה, בהתאם לחוות הדעת של ועדת ונציה, לשיפור מערכת המשפט ולהתמודדות עם שחיתות. אותו דוח מודאג מההתקדמות האיטית בהתמודדות עם שחיתות ומהקצב האיטי ברפורמה במערכת המשפט במולדובה.<ref></ref><ref></ref><ref></ref>

== נפטרו ==
* 7 בינואר – ליאוניד בוז'ור, פוליטיקאי ושר בעבר (נולד ב-1955)<ref></ref>

==קישורים חיצוניים==

== הערות שוליים ==

*
מולדובה
קטגוריה:שנים במולדובה
יחסי בנגלדש–רואנדה

יחסי בנגלדש-רואנדה הם היחסים הדו-צדדיים בין הרפובליקה העממית של בנגלדש לרפובליקת רואנדה. שתי המדינות חברות בתנועה לא מתואמת, ה-G77 וחבר העמים הבריטי. בשום מדינה אין שגריר תושב.

==היסטוריה==
בשנת 1994 סיפקה בנגלדש כ-900 חיילים שומרי שלום, כולל חיילים ואנשי רפואה לרואנדה כדי לסייע בשמירת השלום במהלך רצח העם ברואנדה, אחת מיותר מ־40 מדינות שעשו זאת.

בשנת 2012 הייתה משלחת שנשלחה מבנגלדש לרואנדה. באותה תקופה רואנדה ביקשה השקעה מאנשי עסקים בנגלדשיים. רואנדה ממוקמת במיקום אסטרטגי במרכז אפריקה שתבטיח גישה קלה יותר לעסקים בנגלדשיים למרכז אפריקה.

בשנת 2015 רואנדה הביעה תקוותה לחיזוק הקשרים עם בנגלדש. רואנדה רואה בבנגלדש כשותפה לפיתוח תעשיית הטקסטיל ופיתוח שמירת השלום באפריקה.

== הערות שוליים ==
2021 במוזמביק

ערך זה מפרט אירועים משנת 2021 במוזמביק.

== הנהגה ==
* נשיא: פיליפה ניוסי
* ראש הממשלה: קרלוש אגושטיניו דו רוזאריו

== אירועים ==
מתמשך – מגפת הקורונה במוזמביק
* 14 בינואר – מגפת הקורונה: הממשלה החמירה את מגבלות הבריאות כאשר היו 422 נדבקים חדשים ליום. מאתיים וחמישה אנשים מתו מנגיף הקורונה מאז תחילת המגפה במרץ 2020.<ref></ref>
* 16 בינואר – הפארק הלאומי ארכיפלג בזארוטו (PNAB) מדווח על ירידה של 47.5% בדייג הבלתי חוקי בין השנים 2019–2020.<ref></ref>

==קישורים חיצוניים==

== הערות שוליים ==

מוזמביק
קטגוריה:שנים במוזמביק
2021 באלבניה

אירועים בשנת 2021 באלבניה.

== הנהגה ==
* נשיא: איליר מטה
* ראש הממשלה: אדי רמה

== אירועים ==
מתמשך – מגפת הקורונה באלבניה
* 25 באפריל – נערכו ל.<ref></ref>

== נפטרו ==
* 1 בינואר – דהמיטר אורגוקה, שחקן ובמאי, אמן העם של אלבניה (נולד ב-1936).<ref></ref>
*1 במרץ - אגים קראקה, מלחין (נולד ב-1937).<ref></ref>

==קישורים חיצוניים==

== הערות שוליים ==

אלבניה
קטגוריה:שנים באלבניה
משבר (סרט, 2021)

משבר (באנגלית: Crisis) הוא סרט דרמה ומתח משנת 2021, שכתב, הפיק וביים ניקולס ג'ארסקי. הסרט מספר שלושה סיפורים שזורים זה בזה במהלך מגפת האופיואידים המתמשכת. מככבים בה גארי אולדמן, ארמי האמר, אוונג'לין לילי, גרג קיניר, מישל רודריגז, לוק אוונס, לילי-רוז דפ, ורוניקה פרס, מיה קירשנר ומרטין דונובן. הסרט יצא לאקרנים ברחבי ארצות הברית ב-26 בפברואר 2021 על ידי סרטי יוניברסל, האחים וורנר ובהפצת Quiver.

== תקציר עלילת הסרט ==
שלושה סיפורים (שנים מהם משתלבים זה בזה) על רקע משבר ההתמכרות לאופיאטים בארצות הברית.

- סוכן של ה DEA (האמר) מושתל בארגון של סוחר סמים קנדי המארגן מבצע הברחות של פנטניל לארצות הברית.

- אדריכלית (לילי) המתאוששת מהתמכרות לאוקסיקודון עוקבת אחר האמת מאחורי היעלמות בנה.

- פרופסור באוניברסיטה (אולדמן) נאבק בחברת תרופות שעבורה ביצע מחקר שחקר גם משככי כאבים חדשים "לא ממכרים" שאותם היא מבקשת להשיק בקרוב.

== שחקנים ודמויות ==

== הפקה ==
בפברואר 2019 הוכרז כי ארמי האמר, גארי אולדמן, אוונג'לין לילי, ורוניקה פרס הצטרפו לצוות השחקנים, כאשר ניקולאס ג'ארצקי ביים מתוך תסריט שכתב בעצמו.<ref></ref> גרג קיניר, מישל רודריגז ולילי-רוז דפ צורפו בפברואר.<ref></ref> במרץ 2019 הצטרף אדם צכמן לצוות השחקנים של הסרט.<ref></ref> באפריל 2019 הצטרפו לצוות השחקנים סם וורת'ינגטון, אינדירה וארמה, קיד קאדי, לוק אוונס, מיה קירשנר, מייקל ארונוב ומרטין דונובן.<ref></ref><ref></ref> בדצמבר 2019 הוכרז כי דיוק ניקולסון הצטרף.<ref></ref>

הצילומים הראשיים החלו בפברואר 2019 במונטריאול, קוויבק, קנדה ובדטרויט, מישיגן, ארצות הברית.<ref></ref> הסרט, שבמקור נקרא Dreamland, קיבל לבסוף את השם "Crisis".

== הפצה ==
בדצמבר 2020 הוכרז כי חברת Quiver Distribution רכשה את זכויות ההפצה, וקבעה כי היא הסרט ייצא לאקרנים ב-26 בפברואר 2021 ויועלה לצפייה ישירה דיגיטלית ב-5 במרץ 2021.<ref></ref> הטריילר הוקרן לראשונה באופן מקוון על ידי Entertainment Weekly ב-27 בינואר 2021.

== קישורים חיצוניים ==

== הערות שוליים ==

קטגוריה:סרטים קנדיים
קטגוריה:סרטים בלגיים
קטגוריה:סרטי מתח אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי 2021
2021 באלג'יריה

אירועים בשנת 2021 באלג'יריה.

== הנהגה ==
* נשיא: עבד אל-מג'יד תבון
* ראש הממשלה: עבד אל-עזיז ג'ראד

== אירועים ==
מתמשך – מגפת הקורונה באלג'יריה

=== ינואר ===
*1 בינואר – הנשיא עבד אלמדג'יד טבונה חותם על החוקה החדשה שאושרה בנובמבר 2020. הוא גם אמר כי הוא מקווה להתחיל בקרוב להחיל את חיסון ה- Sputnik V מתוצרת רוסיה נגד מחלת נגיף הקורונה.<ref></ref>
*1 בינואר – עשרים בני אדם נהרגים ו-11 נפצעים כאשר רכב מתהפך ליד עין אמגואל במחוז תאמאנראסט. 19 מההרוגים, ביניהם ילדים, הם אפריקאים.<ref></ref>
* 2 בינואר – שלושה בכירים, כולל אחיו של הנשיא לשעבר עבד אל-עזיז בותפליקה, זוכו לאחר מעצר בספטמבר 2019.<ref></ref>
* 14 בינואר – פצצה תוצרת בית התפוצצה וחמישה אזרחים נהרגו במחוז תבסה.
* 20 בינואר – נשיא צרפת עמנואל מקרון מסרב להתנצל על הקולוניאליזם ועל האירועים של מלחמת העצמאות של אלג'יריה.<ref></ref>

== נפטרו ==
* 2 בינואר – מירזק ביקטש, 75, סופר.
* 18 בינואר 2021 – ז'אן-פייר בכרי, 69, שחקן צרפתי יליד אלג'יריה ("אותו שיר ישן", "פלייס וונדום") ותסריטאי ("טעמם של אחרים").

==קישורים חיצוניים==

== הערות שוליים ==

אלג'יריה
קטגוריה:שנים באלג'יריה
2021 בארגנטינה

אירועים בשנת 2021 בארגנטינה.

== הנהגה ==
* נשיא: אלברטו פרננדס
* סגנית נשיא: כריסטינה פרננדס דה קירשנר

== אירועים ==
מתמשך – מגפת הקורונה בארגנטינה
* 22 בינואר – גרמניה דוחה טענה לפיה בקשת חברת התעופה לופטהנזה לטוס מעל ארגנטינה בדרך לאיי פוקלנד מרמזת על הכרה בהן כשטח ארגנטינה. לופטהנזה זקוקה למסלול חדש לתמיכה במסע מחקר קוטבי מכיוון שהמסלול הרגיל הושעה בגלל מגפת הקורונה בדרום אפריקה.<ref></ref>

== נפטרו ==
[[קרלוס אסקודה]]
* 1 בינואר – קרלוס אסקודה, מדען פוליטי וסופר (נולד ב-1938).<ref></ref>
* 3 בינואר – ראול בגליני, פוליטיקאי, חבר פרלמנט (נולד ב-1949).<ref></ref>
* 4 בינואר – גיירמו רודריגס מלגארחו, פרלאט קתולי, הבישוף של סן מרטין (נולד ב-1943).<ref></ref>
* 15 בינואר – ויסנטה קנטאטורה (85), שחקן כדורגל (סן לורנסו, טיגרה).
* 16 בינואר – חואן קרלוס קופס, רקדן טנגו ארגנטינאי, כוריאוגרף ומבצע (נולד ב־1931).
* 21 בינואר – חוסה פמפורו (71), פוליטיקאי, שר הביטחון (2003–2005), מזכ"ל הנשיאות (2002–2003) ונשיא ארגון הסנאט הזמני (2011-2006).
* 15 בפברואר - לאופולדו לוקה (71), כדורגלן ריבר פלייט, אוניון ונבחרת ארגנטינה בכדורגל. זכה במונדיאל 1978.

==קישורים חיצוניים==

== הערות שוליים ==

ארגנטינה
*
ילנה רודיונובה

ילנה איגורובנה רודיונובה (ברוסית: Еле́на И́горевна Радио́нова; נולדה ב-6 בינואר 1999) היא מחליקה אמנותית על הקרח רוסייה לשעבר. זוכת מדליית ארד באליפות עולם (שאנגחאי 2015), פעמיים סגנית אלופת אירופה (2015 ו-2016), אלופת האוניברסיאדה (אלמטי 2017), אלופת רוסיה (2015) ופעמיים ברציפות אלופת העולם לנערות (2013 ו-2014).

== חיים אישיים ==
רדיונובה נולדה וגדלה במוסקבה, רוסיה, בת יחידה במשפחתה. תחומי העניין שלה כוללים כתיבת מילים, בלט, ריקודים מודרניים ושירה.<ref></ref>

ב-22 בספטמבר 2020 הודיעה רודיונובה על פרישה מתחרויות בהחלקה אמנותית על הקרח.

==קישורים חיצוניים==

== הערות שוליים ==

קטגוריה:מחליקות אמנותיות על קרח רוסיות
קטגוריה:אלופות האוניברסיאדה
קטגוריה:רוסיות שנולדו ב-1999
קטגוריה:רוסים שנולדו ב-1999
Rhapsody Originals

Rhapsody Originals הוא המיני-אלבום השני של הזמרת-יוצרת האמריקאית טיילור סוויפט.<ref name=":0"></ref><ref name=":2"></ref> המיני-אלבום יצא לאור בנובמבר 2007, על ידי חברת התקליטים ביג משין רקורדס, בסמוך לצאת המיני-אלבום השני שלה, The Taylor Swift Holiday Collection.<ref></ref><ref name=":2" /> המיני-אלבום יצא בחסות החברה רפסודי, ששינתה את שמה לנאפסטר.<ref></ref>

המיני-אלבום כולל בתוכו ארבע גרסאות אקוסטיות של הסינגלים הראשונים שלה.<ref name=":2" />

== רקע והפקה ==
סוויפט פיתחה עניין בשלב מוקדם של חייה במוזיקת קאנטרי ובכתיבת שירים. כשהייתה בת אחת-עשרה, היא ומשפחתה בקרו בפעם הראשונה בנאשוויל, טנסי, בניסיון להשיג חוזה הקלטה, אך ללא הצלחה. חברות התקליטים לא התעניינו בה משום שהייתה צעירה מדי. סוויפט אמרה מאוחר יותר בנוגע לחברות התקליטים שדחו אותה. עם זאת, הוציאה בשנת 2006 את אלבום הבכורה שלה Taylor Swift, שזכה להצלחה רבה. מתוך האלבום, הוציאה חמישה סינגלים, אשר ארבעה מתוכם נכללו במיני-אלבום הזה.<ref name=":2" /><ref name=":0" />

== גרסאות ==
המיני-אלבום הוקלט מחדש בצורה של אלבום הופעה, היות שסוויפט הקליטה את רצועות האלבום בשידור חי בגרסאות אקוסטיות.<ref name=":2" /> הרצועה הראשונה "Tim McGraw" היא סינגל הבכורה של סוויפט.<ref name=":2" /> הרצועה השנייה "Teardrops on My Guitar" היא הסינגל השני של סוויפט, והיא קוצרה מהגרסה המקורית.<ref></ref> הרצועה השלישית "Our Song" היא הסינגל השלישי של סוויפט, וגם היא קוצרה מהגרסה המקורית.<ref name=":2" /> הרצועה הרביעית והאחרונה "Should've Said No" היא הסינגל החמישי של סוויפט, תוך שאורכה הוגדל מזה המקורי.<ref name=":2" />

בנוסף לכך, החליטה סוויפט שלא להקליט את "Picture to Burn" עבור המיני-אלבום, אף על פי שהוא יצא כסינגל מ-Taylor Swift.<ref name=":2" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|נובמבר 2007
|תקליטור • הורדה דיגיטלית
|ביג משין
|style="text-align:center;"|<ref name=":0" />
|}

== קישורים חיצוניים ==

* [https://musicbrainz.org/release-group/381336a3-28aa-4092-84c3-12c01b9d4153 Rhapsody Originals] באתר MusicBrainz

== הערות שוליים ==

קטגוריה:מיני-אלבומים מ-2007
קטגוריה:אלבומי טיילור סוויפט
קטגוריה:מיני-אלבומים באנגלית
קטגוריה:אלבומים שהופקו על ידי נייתן צ'פמן
קטגוריה:אלבומי קאנטרי פופ
קטגוריה:אלבומי חברת ביג משין רקורדס
7DJ (7 Días En Jamaica)

הוא המיני-אלבום הראשון של הזמר הקולומביאני מאלומה. האלבום יצא לאור ב-28 בינואר 2021, על ידי סוני מיוזיק לטין.

== ביקורות ==
בחודש יוני 2021 נכלל האלבום ברשימת "האלבומים הטובים ביותר של שנת 2021 עד כה" של מגזין הרולינג סטון.<ref></ref> כבר ב-19 בינואר 2020, מאלומה החל לרמוז על הוצאת האלבום בחשבון האינסטגרם שלו.<ref></ref>

==רשימת רצועות==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|28 בינואר 2021
|הורדה דיגיטלית • סטרימינג
|סוני מיוזיק לטין
|style="text-align:center;"|<ref></ref>
|}

== הערות שוליים ==

קטגוריה:מיני-אלבומים מ-2021
קטגוריה:אלבומי מאלומה
קטגוריה:אלבומי הפתעה
קטגוריה:מיני-אלבומים בספרדית
קטגוריה:מיני-אלבומי חברת סוני מיוזיק לטין
יום הזיכרון לקורבנות המשטר הנאצי בגרמניה

סטניסלב מוכא בפברואר או מרץ 1945]]
יום הזיכרון לקורבנות המשטר הנאצי ב-27 לינואר הוא יום זיכרון לאומי המעוגן בחוק בגרמניה מאז 1996. זהו יום השנה המציין את יום שחרור מחנה ההשמדה אושוויץ-בירקנאו ושני מחנות הריכוז האחרים באושוויץ על ידי הצבא האדום ב-27 בינואר 1945,השנה האחרונה למלחמת העולם השנייה.<ref name=":0">המצור על לנינגרד הסתיים בדיוק שנה קודם לכן, ב-27 בינואר 1944.</ref> ב-1 בינואר 2005 הוכרז על ידי האו"ם יום הזיכרון הבינלאומי לזכר השואה, אשר מתקיים גם כן ב-27 בינואר. יום הזיכרון מצוין כעת גם במדינות רבות באירופה.<ref>ימי זיכרון לשואה ברחבי העולם</ref>

== ימי הזיכרון בגרמניה ==
זרים שהונחו באזכרה המרכזית של פרלמנט מדינת באדן-וירטמברג בשנת 2013 באנדרטה לצוענים הסינטים במנהיים
יום הזיכרון לקורבנות הנאציונל-סוציאליזם מנציח את כל הקורבנות של המשטר הטוטליטרי חסר התקדים בתקופת הלאומיות-הנאצית : "אנו זוכרים את חסרי הזכויות, המעונים והנרצחים: יהודי אירופה, בני הסינטי והרומא, עדי יהוה, מיליונים של סלאבים עקורים, עובדי כפייה, הומוסקסואלים, אסירים פוליטיים, חולים ונכים, כל אלה שהוכרזו כאויבי האידאולוגיה הלאומית-סוציאליסטית ונרדפו על ידה. אנו זוכרים ... גם את אלה שהשתתפו באומץ בהתנגדות או העניקו הגנה וסיוע אחרים."<ref name=":1">27 בינואר – יום הזיכרון לקורבנות המשטר הנאצי – טקס הזיכרון בבונדסטאג הגרמני ב־27 בינואר 2015 – [https://www.bundesregierung.de/breg-de/service/bulletin/27-januar-tag-des-gedenkens-an-die-opfer-des-nationalsozialismus-gedenkstunde-des-deutschen-bundestages-am-27-januar-2015-ansprache-des-bundestagspraesidenten-dr-norbert-lammert--476240 נאום נשיא הבונדסטאג ד"ר. נורברט למרט.]</ref>

יום הזיכרון הוכרז רשמית ב-3 בינואר 1996 על ידי נשיא גרמניה רומן הרצוג.<ref></ref> בהכרזתו הצהיר הרצוג: "אסור שהזיכרון יסתיים; עליו גם להזהיר את הדורות הבאים להיות ערניים. לכן חשוב למצוא כעת צורה של זיכרון שתשפיע בעתיד. עליו לבטא צער על סבל ואובדן, להיות מוקדש לזכר הקורבנות ולנטר כל סכנת חזרה."

ביום זה מוצגים הדגלים על מבני ציבור בגרמניה בחצי התורן. הזיכרון מתבטא באירועים שונים ברחבי המדינה כמו טקסים, כנסים והרצאות, קונצרטים והצגות תיאטרון או תפילות בכנסיות.<ref></ref> תושבים מניחים לעיתים נרות זיכרון ופרחים על יד אבני הנגף המקובעות במדרכות בערים השונות, תופעה שניתן לראותה אף יותר ב 9 בנובמבר, התאריך שבו התקיים "ליל הבדולח" ואשר בו מתקיימים גם כן טקסים רשמים.

עמותות ויוזמות מקומיות נוטות יותר לערוך טקסי זיכרון ב-9 בנובמבר,<ref></ref> לעיתים בהשתתפות יהודים שהיו תושבי המקום, היות שתאריך זה מושרש יותר בתודעה הלאומית הגרמנית ויחודי לרדיפות אחר היהודים ונתפס כיום שבו אלימות מילולית הפכה לאלימות פיזית. הטקסים מתקיימים בערים השונות בדרך כלל על יד אנדרטה המוקדשת לתושבים היהודים שנרדפו או נספו.<ref></ref>

בנוסף, יומי הזיכרון משמשים להפנית תשומת לב לפשעים של הנאציונל-סוציאליסטים ואזהרה אודות מגמות עכשוויות של אנטישמיות, שנאת זרים ופעולות איבה מצד אנשי הימין הקיצוני.<ref></ref>

בפרלמנט הגרמני נערך מדי שנה ב-27 בינואר טקס הנצחה לזכר קורבנות המשטר הנאציונל-סוציאליסטי.<ref name=":1" />
אנדרטה לזכר קורבנות הנאצים בגרמניה, עם "המשולש" המסמל את אסירי מחנות הריכוז.

==הערות שוליים==

קטגוריה:השואה
נייג'ל ספינק

נייג'ל ספינק (באנגלית: Nigel Spink; 8 באוגוסט 1958 בצ'למספורד שבאנגליה) הוא כדורגלן ומאמן עבר אנגלי, ששיחק בעמדת השוער.

==ביוגרפיה==
ספינק נולד בצ'למספורד שבאנגליה בשנת 1958 והחל כנער לשחק עבור וסטהאם יונייטד. בקריירה המקצועית שיחק בצ'למספורד סיטי לפני שעבר לאסטון וילה כשהוא בן 18 בלבד. ספינק עשה את הפריצה בגמר גביע אירופה לאלופות 1982 נגד באיירן מינכן הפייבוריטית. השוער הראשון של וילה, ג'ימי רימר, נפצע כבר בדקה ה-9' ומי שנכנס לשער היה ספינק בן ה-24, בהופעתו השנייה בלבד בקבוצה הראשונה, ושלוש שנים לאחר הופעתו הקודמת (הפסד 2–1 לנוטינגהאם פורסט ב-1979).
עם הצלות נהדרות ושמירה על שער נקי מצידו הם גברו עליה 0–1 משער של פיטר ווית'. משם ואילך ספינק זכה עימה גם בסופר קאפ האירופי ב-1982 ובגביע הפוטבול ליג ב-1994. הוא ערך במדיה 460 הופעות המציבים אותו במקום ה-6 בטבלת ההופעות של הקבוצה בכל הזמנים.

ב-1996, לאחר כמעט שני עשורים באסטון וילה, עבר לשכנה וסט ברומיץ' אלביון בה ערך 24 הופעות. ספינק הפך לשוער הוותיק ביותר שהיה אי פעם בקבוצה כשבגיל 39 ו-19 ימים שמר על שער נקי בתיקו נגד קיימברידג' יונייטד במשחק גביע. מאז שיאו נשבר על ידי דין קיילי ששיחק בה בגיל 39 ו-189 ימים.

ספינק עבר למילוול מהליגה השנייה בספטמבר 1997 תמורת סכום של 50,000 ליש"ט, ושיחק בה במשך שלוש עונות עד שלבסוף פרש מכדורגל ביוני 2000, רגע לפני יום הולדתו ה-42.

====קריירת אימון====
לאחר שפרש ספינק היה במשך שנתיים מנהל פורסט גרין רוברס בוועידה הלאומית. הוא הוביל אותה לגמר גביע ה-FA ב-2001 אך הם הפסידו 1–0 לאי קנווי בוילה פארק. בסופו של דבר פוטר בספטמבר 2002.

בהמשך עבד בתפקיד מאמן שוערים תחת סטיב ברוס במועדונים ברמינגהאם סיטי, וויגאן את'לטיק וסנדרלנד. ספינק עזב את סנדרלנד ב-6 בדצמבר 2011 לאחר פיטוריו של ברוס כמה ימים קודם לכן. גם בבריסטול סיטי היה מאמן שוערים מפברואר 2012 ועד תום עונת 2012/13, ולאחר מכן פתח עסק בשליחויות.

==תארים==
;אסטון וילה
*גביע הפוטבול ליג: 1994
*גביע אירופה לאלופות: 1981/82
*הסופר קאפ האירופי: 1982

==קישורים חיצוניים==

קטגוריה:כדורגלנים אנגלים
קטגוריה:כדורגלני נבחרת אנגליה
קטגוריה:כדורגלני אסטון וילה
קטגוריה:כדורגלני וסט ברומיץ' אלביון
קטגוריה:כדורגלני מילוול
קטגוריה:מאמני כדורגל אנגלים
קטגוריה:בריטים שנולדו ב-1958
ג'יימס סקאלי

ג'יימס ניקולס סקאלי (באנגלית: James Nicholas Scully; נולד ב-19 באפריל 1992) הוא שחקן אמריקאי, המוכר מתפקידו בתור ג'ייסון בסדרה "Heathers" <small>(2018)</small> בפרמאונט <small>(אנ')</small> ובשל הופעתו בתור פורטי קווין בסדרה "את" <small>(2019–2021)</small> בנטפליקס.

== ביוגרפיה ==
סקאלי נולד וגדל בסן אנטוניו, טקסס.<ref></ref> הוא למד בחטיבת הביניים דריסקול ובבית הספר התיכון נורת' איסט לאמנויות.<ref></ref><ref></ref>

בצעירותו בילה תקופה קצרה באנגליה כשאביו הוצב במסגרת שירותו הצבאי בחיל האוויר של ארצות הברית.<ref></ref>

מאוחר יותר למד באוניברסיטת אוטרביין <small>(אנ')</small>, שם סיים תואר ראשון באמנויות ובתיאטרון מוזיקלי.<ref name=":0"></ref><ref></ref>

סקאלי היה גם מדריך רכיבה במשך שלוש שנים.<ref name=":1"></ref><ref></ref> הוא הומוסקסואל.<ref></ref>

== קריירה ==
לפני שעבד בלוס אנג'לס, התגורר סקאלי בניו יורק והופיע בתיאטרון אוף ברודוויי.

בשנת 2016, סקאלי ערך את הופעת הבכורה שלו בסדרת הדרמה של סדרת האינטרנט, "Sublets". בהמשך הופיע סקאלי בסדרות טלוויזיה, כמו "קוונטיקו" ו"מוקד 911". הוא הופיע גם בפרסומות.<ref></ref>

בשנת 2018, סקאלי כיכב בתפקיד הראשי בסדרה "Heathers" מבית רשת הטלוויזיה פרמאונט <small>(אנ').</small> <ref></ref><ref></ref> בינואר 2019 פורסם כי סקאלי לוהק לתפקיד ראשי בעונה השנייה של סדרת המתח של נטפליקס, "את".<ref></ref>

בשנת 2022 גילם את צ'ארלי בסרט הקומדיה הלהט"בי "פייר איילנד" בבימויו של אנדרו אהן . הסרט יצא ב-3 ביוני 2022 בהולו. באותה השנה גילם את ברנרד פיצמרטין בעונה הרביעית של סדרת גיבורי העל "טיטאנים" ברשת HBO Max. 

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| rowspan="2" | 2020
| Straight Up
| ריידר
|
|-
|הדבר האחרון שהוא רצה
|כתב מרושל
|
|-
|2022
|פייר איילנד
|צ'ארלי 
|
|-
|2023
|Problemista
|בינגהאם
|
|-
|TBA
|Something's More Than One Thing
|רמי
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| 2016
| Sublets
| אורח במסיבה
| סדרת רשת; פרק: "Batman's Girlfriend"
|-
| 2017
| קוונטיקו
| טייט
| פרק: "Mockingbird"
|-
| rowspan="2" | 2018
| Heathers
| ג'ייסון "ג'יי.די" דין
| תפקיד ראשי; 10 פרקים
|-
| מוקד 911
| טראוויס
| פרק: "Merry Ex-Mas"
|-
| 2019–2021
| את
|פורטי קווין
|תפקיד ראשי (עונה 2)
תפקיד אורח (עונה 3); 11 פרקים
|-
|2021
|אהבה מודרנית
|פורד
|פרק: "How Do You Remember Me?"
|-
|2022–2023
|טיטאנים
|ברנרד פיצמרטין
|9 פרקים
|}
==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1993
גאורג שולץ

גאורג שולץ (בגרמנית: Georg Scholz; 10 באוקטובר 1890 – 27 בנובמבר 1945) היה צייר ריאליסטי גרמני.

== ביוגרפיה ==
שולץ נולד בולפנביטל והעביר את הכשרתו האמנותית באקדמיה בקרלסרוהה, שם למד בין היתר אצל הנס תומה ווילהלם טריבנר. [1] בהמשך למד בברלין בתקופת לוביס קורינת.<ref>Schmied, Wieland (1978). Neue Sachlichkeit and German Realism of the Twenties. London: Arts Council of Great Britain, P.129</ref> לאחר השירות הצבאי במלחמת העולם הראשונה שנמשכה בין השנים 1915 ל־1918, הוא חזר לצייר, ועבד בסגנון הממזג רעיונות קוביסטיים ופוטוריסטים (עתידניים).

בשנת 1919 שולץ הפך לחבר במפלגה הקומוניסטית בגרמניה,<ref>Michalski, Sergiusz (1994). New Objectivity. Cologne: Benedikt Taschen</ref> ועבודתו בשנים הבאות מותחת ביקורת חריפה על הסדר החברתי והכלכלי בגרמניה שלאחר המלחמה. ״החקלאים התעשייתיים״ שלו משנת 1920 הוא ציור שמן עם קולאז' המתאר חקלאי בלבוש תנ"כי עם כסף שבוקע ממצחו, יושב ליד אשתו המפלצתית המערסלת חזירון. בנם התת-אנושי, ראשו פתוח למעלה כדי להראות שהוא ריק. אולי יצירתו הידועה ביותר של שולץ, והיא אופיינית לציורים שהפיק בתחילת שנות העשרים, ומשלבים ביצוע ביקורתי עם סרקזם בולט.

שולץ הפך במהרה למנהיג קבוצת ה"אובייקטיביות החדשה", חבורת אמנים שעסקה בצורה צינית של ריאליזם. המפורסמים ביותר בקרב קבוצה זו הם מקס בקמן, ג'ורג' גרוס ואוטו דיקס, ועבודתו של שולץ התמודדה זמן קצר עם העבודות שלהם. אולם בשנת 1925 התרככה גישתו למשהו שקרוב יותר לנאו-קלאסיקה כפי שניתן לראות בפורטרט העצמי משנת 1926 והערום היושב משנת 1927.

בשנת 1925 מונה לפרופסור באקדמיה הלאומית לאמנות בקרלסרוהה, שם כללו תלמידיו את רודולף דיסינג'ר. שולץ החל לתרום בשנת 1926 למגזין הסאטירי Simplicissimus, ובשנת 1928 ביקר בפריז שם העריך במיוחד את פועלו של בונארד.

עם עלייתם לשלטון של היטלר והנאציזם בשנת 1933 פוטר שולץ במהירות מתפקיד ההוראה שלו. הוא הוכרז כאמן מנוון, יצירותיו היו בין אלה שנתפסו בשנת 1937 במסגרת מסע של הטיהור את התרבות הגרמנית על ידי הנאצים, ונאסר עליו לצייר בשנת 1939.

בשנת 1945 מינו כוחות הכיבוש הצרפתיים את שולץ כראש העיר בולדקירש, אך הוא נפטר באותה שנה שם.

== גלריה ==
<gallery mode="packed" heights="180">
 File:Georg Scholz - Exotische Prinzessin, 1919.jpg|נסיכה אקזוטית
File:Arbeit schändet - Georg Scholz.jpg|עבודה פוריה

File:Georg Scholz - Kriegerverein - 2820 - Staatliche Kunsthalle Karlsruhe.jpg|מועדון לוחמים

File:Industriebauern by Georg Scholz.jpg|חקלאים תעשייתים

File:Georg Scholz - Café, Hakenkreuzritter, 1921.jpg|קפה אבירי צלב הקרס

File:Georg Scholz - Von kommenden Dingen.jpg| מתכנני העתיד

File:Sitzender Akt mit Gipsbüste - Georg Scholz.jpg|עירום עם פסל

File:Georg Scholz - Vaterländische Erziehung,1923.jpg|פטריוטיזם
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים גרמנים
קטגוריה:גרמנים שנולדו ב-1890
קטגוריה:גרמנים שנפטרו ב-1945
ג'וש קאודרי

ג'וש קאודרי (באנגלית: Josh Cowdery; נולד ב-23 בדצמבר 1978) הוא שחקן קולנוע וטלוויזיה אמריקאי.

== ביוגרפיה ==
קאודרי נולד בליטל רוק, ארקנסו. בזמן שהוא למד בבית הספר התיכון סילבן הילס בשרווד, ארקנסו, הוא עזר להקים קבוצת אלתור עם החבר הקרוב וס בנטלי ואחיו פטריק ודמיאן באנטינג, שנקראת B (3) + C.<ref></ref> בהמשך סיים את לימודיו באוניברסיטת ארקנסו בתואר ניהול שיווק, משחק ופסיכולוגיה.

== קריירה ==
בשנת 2012 הופיע קאודרי בסרט "הנוקמים". לאחר מכן, הדמות אותה שיחק עברה לסדרת הטלוויזיה "סוכני S.H.I.E.L.D." בשנת 2013.

בשנת 2016, הוא שיחק בתפקיד "הנרי שו ג'וניור" בסרט הקולנוע, חיות הפלא והיכן למצוא אותן.<ref>https://www.empireonline.com/movies/features/fantastic-beasts-find-everything-need-know/</ref>

== פילמוגרפיה ==
=== קולנוע ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2009
| טיפול זוגי
| קונה בחנות אופנועים
| ללא קרדיט
|-
| rowspan="2" | 2012
| Hirokin
| מנהיג המורדים
|
|-
| הנוקמים
| הסוכן טיילר
|
|-
| 2014
| גודזילה
| טייס
|
|-
| 2015
| i-Lived
| מנהל מס' 2
|
|-
| 2016
| חיות הפלא והיכן למצוא אותן
| הנרי שו ג'וניור / סנטור שו
|
|-
|2021
|שומר טינה
|הסוכן האברד
|
|}

=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2012
| Sullivan & Son
| בחור צעיר
| rowspan="2" | פרק אחד
|-
| 2013
| סוכני SHIELD
| הסוכן טיילר
|-
| 2015
| זהות נרדפת
| הסוכן סמית'
| 2 פרקים
|-
| 2018
| מאדים
| כריס אוונס
| פרק אחד
|-
| 2021
| גורל: סאגת ווינX
| מייק פיטרס
|
|}

=== משחקי וידאו ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2017
| לגו מארוול גיבורי העל 2
| סטיב רוג'רס / קפטן אמריקה
| מדבב
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1978
אאודי שוטינג ברייק

אאודי שוטינג ברייק (באנגלית: Audi Shooting Brake, קרויה גם: Audi TT Shooting Brake) היא מכונית קונספט, קומפקטית בסגנון ""Shooting-brake" קופה האצ'בק מתוצרת יצרנית הרכב הגרמנית אאודי, אשר הוצגה בשנת 2005.

דגם אאודי TT דור "TT Mk2 (Type 8J)" מבוסס על אב טיפוס זה.

==ממאפייני "אאודי שוטינג ברייק"==
* "אאודי שוטינג ברייק" הוצגה לראשונה בתערוכת המכוניות של טוקיו באוקטובר 2005.
* 2 דלתות האצ'בק בסגנון "Shooting-brake".
* מנוע קדמי, VR6 ) 6 צילינדרים.
* סוג הנעה: הנעה כפולה 4x4.
* פלטפורמה: "Volkswagen Group A platform" סוג "A5 (PQ35)".
* תאוצת דגם "אאודי שוטינג ברייק" בין 0–100 קמ"ש היא 6.0 שניות.

== גלריה ==
<gallery mode="packed" heights="120">
קובץ:Audi Shooting Brake Concept 002.jpg | "אאודי שוטינג ברייק"
קובץ:Audi Shooting Brake Concept 001.jpg | "אאודי שוטינג ברייק"
קובץ:Audi Shooting Brake Concept 006.jpg | "אאודי שוטינג ברייק"
קובץ:Audi Shooting Brake Concept 005.jpg | "אאודי שוטינג ברייק"
קובץ:Audi Shooting Brake Concept 003.jpg | "אאודי שוטינג ברייק"
קובץ:Audi Shooting Brake Concept 004.jpg | "אאודי שוטינג ברייק"
</gallery>

==ראו גם==
* אאודי רוזמאייר
* אאודי נובולארי קוואטרו
* אאודי קוואטרו קונספט

==קישורים חיצוניים==

==הערות שוליים==

קטגוריה:דגמי מכוניות שהושקו ב-2005
קטגוריה:מכוניות קופה
קטגוריה:מכוניות קונספט
ש
קטגוריה:כלי רכב גרמניים
מהומה במועדון

מהומה במועדון (באנגלית: Caddyshack) הוא סרט קומדיה ספורט אמריקאי משנת 1980, בבימויו של הארולד ראמיס, עם מייקל או'קיף, צ'בי צ'ייס, רודני דיינג'רפילד, טד נייט וביל מארי בתפקידים הראשיים.

הסרט הצליח מאוד מבחינה מסחרית והזניק את הקריירה של רודני דיינג'רפילד שעד אז עסק בסטנד אפ.

הסרט הפך לסרט פולחן בארצות הברית ותואר ב-ESPN כסרט הספורט המשעשע ביותר שנוצר מעולם.

ב-1988 הופק סרט המשך שלא הצליח.

==תקציר העלילה==
דני נונן (מייקל או'קיף) הוא נער שעובד במועדון גולף יוקרתי בתור Caddy (נושא מקלות גולף), כדי לממן את כניסתו לקולג'. הוא נושא מקלותיו של טאי ווב (צ'בי צ'ייס), גולפאי ותיק ובנו של אחד מבעלי המקום.

דני מחפש מישהו שיאשר לו מלגת לימודים בקולג' והוא מתחבר לשופט סמיילס (טד נייט) שהוא סנוב ושחצן האחראי על תחרות מתן מלגה לנושאי המקלות.

טיפוס נוסף במועדון הוא החצרן קרל ספקלר (ביל מארי) שהוא קצת מעורער בנפשו ומשימתו העיקרית כעת היא להשמיד את חולדי השק (מופיעים בסרט כבובות) שהורסים את מגרש הגולף אבל כל מאמציו, כולל הזרמת מים למחילות, נכשלים.

למועדון מצטרף טיפוס נובו ריש צעקני בשם אל צ'רביק (רודני דיינג'רפילד) הוא מתגרה בכולם, מודיע כי יש לו כסף לרכוש את המועדון ולהפוך אותו לבנייני מגורים, ומחלק שטרות כסף לכל אחד. בעיקר הוא מתגרה בשופט סמיילס ופעם הוא גם מתנגש בכוונה ביאכטה שלו.

דני מתחבר לשופט וזוכה לבסוף במלגה לקולג' בתחרות עם כל נושאי הכלים במועדון.

לייסי (סינדי מורגן), אחייניתו של השופט היא מופקרת מבחינה מינית. היא מפתה את דני לשכב אתה וכאשר השופט תופס אותם בשעת מעשה הוא רודף אחרי דני שבטוח שהמלגה שלו תבוטל, אבל הוא לבסוף משלים איתו.

צ'רביק ממשיך להתגרות בשופט וטאי מציע להם ליישב את הסכסוך בתחרות גולף. המנצח יזכה לבסוף ב-80,000 דולר מהמנוצח.

התחרות מתחילה ונראה שהשופט גובר. צ'רביק מקבל מכה בזרועו מכדור הגולף שחוזר אליו. הוא טוען שאינו יכול להמשיך וממנה את דני למחליפו. השופט רומז לדני שהמלגה שלו בסכנה. כל אנשי המועדון צופים בתחרות. דני מכה בכדור שנעצר ממש בפתח הגומה. השופט בטוח בניצחונו אך לפתע קורות התפוצצוית ברחבי המגרש ממטעני נפץ שהכין קרל כדי להרוג את חולדני השק. האדמה מזדעזעת והכדור נופל לגומה. השופט הפסיד וצ'רביק חוגג עם כל המועדון לצלילי השיר "I'm Alright" כשבובת חולד השק מציצה מהמחילה ומשתתפת בשמחה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל או'קיף
|דני נונן
|נושא מקלות גולף
|-
|צ'בי צ'ייס
|טאי ווב
|שחקן גולף
|-
|רודני דיינג'רפילד
|אל צ'רביק
|חבר מועדון
|-
|ביל מארי
|קארל ספקלר
|איש תחזוקה
|-
|טד נייט
|השופט סמיילס
|חבר מועדון
|-
|סינדי מורגן
|לייסי
|אחייניתו של סמיילס
|}

==קישורים חיצוניים==

* [https://www.youtube.com/watch?v=x9Nl39uWEYk קדימון למהומה במועדון], באתר יוטיוב
* [https://www.youtube.com/watch?v=rbQgaHZOFZ0&t=80s קליפ "I'm Alright"], באתר יוטיוב

קטגוריה:גולף
קטגוריה:סרטי 1980
קטגוריה:סרטי ספורט
קטגוריה:סרטי פולחן
קטגוריה:סרטי קומדיה אמריקאיים
קטגוריה:סרטי קומדיה מטורפת
קטגוריה:סרטים אמריקאיים
קטגוריה:סרטים באנגלית
אריה איסרלס

אריה איסרלס (באנגלית: Arieh Iserles; נולד ב-2 בספטמבר 1947) הוא מתמטיקאי חישובי, פרופסור לאנליזה נומרית של משוואות דיפרנציאליות באוניברסיטת קיימברידג' וחבר במחלקה למתמטיקה שימושית ופיזיקה תאורטית.

==קורות חיים==
למד באוניברסיטה העברית בירושלים. את עבודת הדוקטורט שלו, על שיטות מספריות למשוואות דיפרנציאליות רגילות נוקשות, עשה באוניברסיטת בן-גוריון בנגב. מחקריו כוללים נושאים רבים במתמטיקה חישובית ויישומית: משוואות דיפרנציאליות רגילות וחלקיות, תורת הקירובים, אינטגרציה נומרית גאומטרית, פולינומים אורתוגונליים, משוואות פונקציונליות, דינמיקה חישובית וחישוב של תופעות תנודתיות מאוד.

כתב ספר לימוד, קורס ראשון באנליזה נומרית של משוואות דיפרנציאליות (הוצאת אוניברסיטת קיימברידג', מהדורה שנייה 2009).

איסרלס הוא העורך של כתב העת "אקטה נומריקה" (Acta Numerica), העורך הראשי של IMA Journal of Numerical Analysis של המכון למתמטיקה וליישומיה (IMA) ועורך של מספר כתבי עת מתמטיים אחרים. בין השנים 1997–2000 הוא היה יו"ר האגודה ליסודות המתמטיקה החישובית.

נשוי לדגנית ואב לשתי בנות.

== קישורים חיצוניים ==
* 

== הערות שוליים ==

קטגוריה:מתמטיקה חישובית
קטגוריה:מתמטיקאים יהודים בריטים
קטגוריה:מתמטיקאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל אוניברסיטת קיימברידג'
קטגוריה:אנגלים שנולדו ב-1948
ליאון איסרליס

ליאון איסרליס (באנגלית: Leon Isserlis; יוני 1881 – 14 במרץ 1966) היה סטטיסטיקאי בריטי יליד רוסיה, הידוע בעבודתו על ההתפלגות המדויקת של מומנטי המדגם, כולל משפט איסרליס . הוא גם הביא לידיעת הסטטיסטיקאים הבריטים את עבודתם של מתמטיקאים וסטטיסטיקאים רוסים, כולל צ'בישב וצ'ופרוב.

==ביוגרפיה==
איסרליס, צאצא של רבי משה איסרליש (הרמ"א), נולד בבוהוסלב שליד קייב ביוני 1881. בגיל עשר עבר לבריטניה עם אמו האלמנה, אח בכור ושתי אחיות. למד בבית הספר של עיריית לונדון וזכה במלגה פתוחה ללימודי מתמטיקה בכריסט'ס קולג' בקיימברידג'. עם צאתו מקיימברידג' בשנת 1904 מונה לראש מחלקת מתמטיקה במכון הטכני העירוני וסטהאם. הוא גם נרשם כסטודנט למחקר ביוניברסיטי קולג' לונדון, שם למד בתקופת קרל פירסון, וקיבל תואר דוקטור בשנת 1916. במרץ 1920 עבר להיות סטטיסטיקאי בלשכת הספנות ונשאר שם עד לפרישתו בשנת 1942, אז תפס את תפקידו כסטטיסטיקאי מוריס קנדל.

== קישורים חיצוניים ==
* 

== הערות שוליים ==

קטגוריה:בוגרי יוניברסיטי קולג' לונדון
קטגוריה:סטטיסטיקאים אנגלים
קטגוריה:סטטיסטיקאים יהודים
קטגוריה:יהודים בריטים
קטגוריה:אנגלים שנולדו במאה ה-19
קטגוריה:בריטים שנולדו ב-1881
קטגוריה:אנגלים שנפטרו במאה ה-20
קטגוריה:בריטים שנפטרו ב-1966
אלכסנדר קנולדט

אלכסנדר קנולדט (בגרמנית: Alexander Kanoldt; 29 בספטמבר 1881 – 24 בינואר 1939) היה צייר גרמני ופרופסור באקדמיה לאמנות בברלין.<ref></ref>

== ביוגרפיה ויצירה ==
במהלך לימודי האמנות שלו באקדמיה בקרלסרוהה הוא היה תלמידם של ארנסט שורט ופרידריך פהר, שכיתת המאסטר שלהם הייתה בין השנים 1906–1909. כאן פגש את וסילי קנדינסקי, אלכסיי פון יובלנסקי, גבריאלה מינטר, מריאן פון ורפקין ואחרים,

הוא ייסד את ה"התאחדות האמנים החדשה" (N.K.V.M.) בשנת 1909, שממנו עלה צוות העריכה של "הפרש הכחול " בשנת 1911. הם ארגנו שלוש תערוכות קבוצתיות גדולות בגלריה המודרנית של היינריך תנהאוזר במינכן.

בנוסף לאלכסיי פון ז'בלנסקי, אדולף ארבסלו, פול קלה וקרל קספר, הוא השתייך גם לקבוצת האמנים החדשים של מינכן שהוקמה בשנת 1913. במהלך מלחמת העולם הראשונה שירת כקצין מילואים בשנים 1914 עד 1918.

לאחר המלחמה הוא שמר על קשרים הדוקים עם גאורג שרימפף, איתו ייסד קבוצה של "האובייקטיביות החדשה". במהלך שהות ארוכה באיטליה הוא פיתח ציור של נופים ארכיטקטוניים רב פרספקטיביים.

בשנת 1925 הוא השתתף בתערוכת Neue Sachlichkeit (האובייקטיביות החדשה) במנהיים, שם היה מיוצג לצד מקס בקמן עם קבוצת העבודות הגדולה ביותר.<ref>Elke Fegert: Alexander Kanoldt und das Stillleben der Neuen Sachlichkeit. Verlag Dr. Kovač, Hamburg 2008</ref>

בין השנים 1925 עד 1931 הוא היה פרופסור באקדמיה הממלכתית לאומנויות ומלאכות בברסלאו. בשל סגירתה, עבר קנולדט לגארמיש. דאגות קיומיות פגעו בו, ולכן ניתן לראות שעד 1932 יצר ליטוגרפיות של נוף מולדתו ששימשו אותו כמקור הכנסה.

לאחר 1927 הוא הפך לחבר בזצסיון באדן ומשנת 1932 לחבר בקבוצת האמנים במינכן "קבוצת השבעה".

בשנת 1932 הוא היה בין מתכנני התערוכה הרביעית של ה- N.K.V.M. לשנת 1934 באיגוד האמנות במינכן, לרגל 25 שנה להקמתו. בתערוכה אמורים היו להציג עבודות של חברים לשעבר ממינכן ומהשנים האחרונות. אך רעיון התערוכה לא יכול היה להתממש מכיוון שלאחר העברת השלטון לידי הנאצים, ב־30 בינואר 1933, הציורים של חברי ה- N.K.V.M. סומנו כ"אמנות מנוונת".<ref>Michael Koch: Alexander Kanoldt. 1881 - 1939. Werkverzeichnis der Gemälde. Hirmer, München 2018</ref>

קנולדט הצטרף למפלגה הנאצית בשנת 1932.

בשנת 1933 מונה לפרופסור ומנהל בבית הספר לאמנות בברלין וכסנטור באקדמיה הפרוסית לאמנויות. אף על פי כן, עבודותיו נחשבו "מנוונות" בתקופת הנאצים והוסרו מהאוספים הציבוריים בהמבורג ובאסן בשנת 1937.

בשנת 1936 נאלץ לוותר על משרת הפרופסור שלו בברלין מסיבות בריאותיות.

== גלריה ==
<gallery mode="packed" heights="90">
File:Alexander Kanoldt - Bayerische Dorfhäuser unter Bäumen - 2383 - Staatliche Kunsthalle Karlsruhe.jpg

File:Alexander Kanoldt - Martwa natura.jpg

File:Alexander Kanoldt - Der rote Gürtel.jpg

File:Alexander Kanoldt Olevano.jpg

File:Kanoldt Alexander-Sunbeam.jpg

File:Kanoldt Alexander-Still Life with Jugs.jpg

File:Kanoldt olevano II.png
</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים גרמנים
קטגוריה:ציירים נאצים
קטגוריה:קרלסרוהה: אישים
קטגוריה:גרמנים שנולדו ב-1881
קטגוריה:גרמנים שנפטרו ב-1939
היינריך גוסטב מגנוס

היינריך גוסטב מגנוס (בגרמנית: Heinrich Gustav Magnus; <small>IPA</small>: ; 2 במאי 1802 – 4 באפריל 1870) היה כימאי ופיזיקאי גרמני, יהודי מומר. שהתפרסם בניסוייו. את עיקר הקריירה המדעית שלו עשה באוניברסיטת הומבולדט של ברלין, מחקריו המאוחרים התמקדו בפיזיקה, בדגש על הידרודינמיקה ותרמודינמיקה, אף שהכשרתו העיקרית הייתה בכימיה.

ידוע על שם אפקט מגנוס, ועל שם תרכובת אורגנית שיצר ומכונה "המלח הירוק של מגנוס" חוק המעגלים ההומוגניים שניסח בתחום התרמואלקטריות, קרוי אף הוא על שמו 'חוק מגנוס'.

מגנוס לא השתמש בשמו הראשון 'היינריך' והיה מוכר בחייו בשם 'גוסטב מגנוס' בלבד. הוא נולד למשפחה יהודית ולפי האנציקלופדיה היהודית המיר את דתו לנצרות פרוטסטנטית. אחיו הבכור הוא הצייר הגרמני אדוארד מגנוס.

==קישורים חיצוניים==

קטגוריה:פיזיקאים גרמנים
קטגוריה:כימאים גרמנים
קטגוריה:יהודים מומרים גרמנים
קטגוריה:מתנצרים
קטגוריה:סגל אוניברסיטאות בגרמניה
קטגוריה:אישים הקבורים בבית הקברות דורותיאנשטאדט
קטגוריה:בוגרי אוניברסיטת סטוקהולם
קטגוריה:גרמנים שנולדו ב-1802
קטגוריה:גרמנים שנפטרו ב-1870
אדוארד מגנוס

אדוארד מגנוס (בגרמנית: Eduard Magnus; 7 בינואר 1799 – 8 באוגוסט 1872) היה צייר גרמני ממוצא יהודי, שנודע בעיקר בדיוקנאות שיצר. מגנוס הוא אחיו הבכור של הכימאי והפיזיקאי היינריך גוסטב מגנוס.

==ביוגרפיה==
מגנוס נולד בברלין, בנו השלישי של לאביו יוהאן מתיס מגנוס, המקים של בנק מגנוס בפרוסיה.

מגנוס למד באקדמיה לאומנות באבואקדמי ובהמשך למד לימודי רפואה, ארכיטקטורה ופילוסופיה באוניברסיטת ברלין.
היה תלמידו של ג'יקוב שלזינגר.

משנת 1826 עד 1829 טייל בצרפת ובאיטליה בסופן שב לגרמניה. בשנת 1830-1835 טייל בצרפת ואנגליה בסופן שב לגרמניה. בשנת 1837 הפך לחבר באקדמיה של ברלין, ובשנת 1841 קיבל שם את התואר פרופסור. בשנים 1850-1853 טייל בצרפת וספרד.

==עבודתו==
באיטליה, שני ציורים שצייר "שובו של פליקארן" (The Return of the Palikaren), ו"ברכת גרנדסון" ( The Benediction of the Grandson) הפכו אותו לנודע.<ref name="Bryan1866"></ref>

==גלריה==
<gallery mode="packed" heights="170">
קובץ:1836 Heimkehr des Palikaren anagoria.JPG|"שובו של פאליקארן", 1836
קובץ:Felix Mendelssohn Bartholdy.jpg|פורטרט של פליקס מנדלסון-ברתולדי
קובץ:Porträt Johann Michael Knapp, gezeichnet von Eduard Magnus, Rom 1834.jpg|פורטרט של יוהאן מיכאל קנאפ 
קובץ:WilhelmBach.jpg|פורטרט של וילהלם פרידריך באך 
קובץ:Yusupova Tatyana Alexandrovna (nee Ribopier).jpg|פורטרט של טטיאנה אלכסנדרובנה יוסופובה 
</gallery>

==קישורים חיצוניים==

==הערות שוליים==

קטגוריה:ציירים גרמנים
קטגוריה:גרמנים שנולדו ב-1799
קטגוריה:גרמנים שנפטרו ב-1872